ai4bharat/Pralekha huggingface dataset:
پنچایتی راج کی وزارت
مرکزی وزیر جناب گری راج سنگھ سوامیتو اسکیم پر قومی کانفرنس کا افتتاح کریں گے
کانفرنس سوامیتواسکیم کی عمل آوری کے بارے میں ریاستوں کو ایک دوسرے سے سیکھنے کا پلیٹ فارم مہیا کرائے گی
نئی دہلی 13 ستمبر 2021: دیہی ترقی اور پنچایت راج کے مرکزی وزیر جناب گری راج سنگھ سوامیتوا اسکیم پر ایک قومی کانفرنس کا افتتاح کریں گے، چودہ ستمبر 2021 کو ’’سوامیتواسکیم۔ دیہی معیشت کی بہتری کی جانب ایک قدم‘‘کانفرنس میں جناب گری راج سنگھ افتتاح کے بعد کلیدی خطبہ دیں گے۔ پنچایت راج کے وزیر مملکت جناب کپل موریشور پاٹل، دیہی ترقی کے وزیر مملکت جناب فگن سنگھ کلستے اور محترمہ سادھوی نرنجن جیوتی بھی اس موقع پر بہ نفسِ نفیس موجود ہوں گے۔ پنچایت راج اور دیہی ترقی کے وزراء مملکت افتتاحی اجلاس کے دوران اپنے قیمتی خیالات شرکاء کے سامنے رکھیں گے۔ پنچایت راج وزارت میں سکریٹری جناب سنیل کمار افتتاح کلمات ادا کریں گے۔
دن بھر چلنے والی اس کانفرنس میں جو لوگ شرکت کریں گے ان میں مختلف وزارتوں/محکموں کے نمائندے اور ارضیاتی ڈاٹا سنٹرس کے افسران، سروے آف انڈیا اور ریاستوں/یوٹی کے پنچایت راج، ریونیو، سروے، لینڈریکارڈ، اور دیگر متعلقہ محکموں کے علاوہ انڈین بینک ایسو سی ایشن کے نمائندے شامل ہوں گے۔
سوامیتواسکیم پر قومی کانفرنس اس لئے بھی اہمیت کی حامل ہے کیونکہ وزیر اعظم نے اسکیم کا اولین مرحلہ کامیابی سے مکمل ہوجانے کے بعد 24اپریل 2021 کو پنچایت راج کے قومی دن کے موقع پر سوامیتو اسکیم کا قومی سطح پر آغاز کیا تھا۔ قومی کانفرنس میں مختلف فریقوں کو یہ موقع ملے گا کہ وہ آغاز کے مرحلے میں اسکیم پر عملدرآمد کے اپنے تجربات سے ایک دوسرے کو آگاہ کرسکیں گے۔ قومی کانفرنس سے ریاستوں کو ایک دوسرے سے سیکھنے کا ایک پلیٹ فارم ملے گا۔
پس منظر:
سوامیتو اسکیم کا آغاز 24 اپریل 2021 کو پنچایت راج کے قومی دن کے موقع پر کیا تھا اور اس کا مقصد دیہی علاقوں میں ہر ایک گھر کے مالک کو ریکارڈ کا حق فراہم کرکے دیہی ہندوستان کی اقتصادی ترقی کو ممکن بنانا تھا۔ سوامیتواسکیم پنچایت راج، ریاستی ریوینو محکموں، ریاستی پنچایت راج محکموں اور سروے آف انڈیا کے اشتراک کی مشترکہ کوشش ہے۔
پہلا مرحلہ۔پائلٹ اسکیم  ہریانہ ، کرناٹک، مدھیہ پردیش، مہاراشٹر، اترپردیش ، اتراکھنڈ، پنجاب، راجستھان، آندھراپردیش کا احاطہ کرتی ہے اور ہریانہ ، مدھیہ پردیش پنجاب اور راجستھان میں لگاتار چنے والے ریفرنس نظام  کے قیام اس میں شامل ہے۔
دوسرامرحلہ۔ باقی دیہات کا مکمل سروےاور 2022 تک ملک بھر میں CORS نیٹ ورک کا قیام ۔
وزیر اعظم نے ہریانہ، کرناٹک ، مدھیہ پردیش، مہاراشٹر ، اتراکھنڈ اور اترپردیش کے 763 گاؤوں میں 1.25 لاکھ باشندوں کو گیارہ اکتوبر 2020 کو پروپرٹی کارڈ دیئے۔ اس کے علاوہ 24 اپریل 2021 کو پنچایت راج کے قومی دن کے موقع پر وزیر اعظم نے سوامیتوا سکیم کا ملک گیر آغاز کیا اور پانچ ہزار گاؤوں کے چار لاکھ سے زیادہ مستفدین کو پروپرٹی کارڈ /ملکیت کارڈ دیئے گئے۔
وزارت خزانہ
ریزروبینک آف انڈیا کی پانچویں پندرہ روزہ مالیاتی پالیسی سے متعلق وزارت خزانہ کی اسٹیٹمنٹ
نئی دہلی ،06دسمبر : مالیا ت سے متعلق پالیسی کمیٹی نے اپنا پانچواں پندرہ روزہ گوشوارہ جاری کردیاہے ۔ رواں اور مجموعی اقتصادی صورت حال کے بعد حاصل کئے گئے اندازے کی بنیاد پر فیصلہ کیاگیاہے کہ لکویڈئٹی ایڈجسٹمنٹ ، سہولت  کے تحت پالیسی کے ریپوریٹ میں کوئی تبدیلی کئے بغیراسے 6.5فیصد رکھاجائے ، تاہم ایم پی سی نے ‘ خوبیوں پرمبنی سختی ’ کا اپنا اصول برقراررکھاہے ۔
19-2018کے لئے مجموعی گھریلوپیداوارنمو کا اندازہ 7.4فیصد رکھاگیاہے اور چوتھی پندرہ روزہ قرارداد برائے ماہ اکتوبر 2018میں بھی یہ ایسی ہی ہے ۔ 19-2018اور 20-2019کی پہلی سہ ماہی میں افراط زرکی تجویز اور تخمینے خاطرخواہ طورپر نظرثانی کے عمل سے گذارے گئے ہیں اور یہ اکتوبرکی قراردادسے کم ہیں ۔
اقتصادی امورکے محکمے کے سکریٹری جناب سبھاش چند گرگ نے اپنے بیان میں کہاہے کہ ایم پی سی کے معاملے میں شرح نمواور افرا ط زرکا آوٹ لک ، افراط زراورنموکے معاملے میں حکومت کے تجزیے اور اندازے کے عین مطابق ہے ۔
جناب گرگ نے کہاہے کہ حکومت ایم پی سی کے تخمینے کا خیرمقدم کرتی ہے ۔ حکومت اس بات کا اعادہ کرتی ہے کہ وہ اپنا پالیسی ریٹ برقراررکھے گی ۔ پالیسی سے متعلق اصول قدرے سختی کا متقاضی ہے ۔
آر بی آئی نے یہ فیصلہ بھی کیاہے کہ ایس ایل آرکو موجودہ 19.50سے گھٹاکر 18.0کردیاجائے اور اسے چھ سہ ماہانہ قسطوں میں بدل دیاجائے ،جس کا آغاز جنوری ،2019سے ہو۔اقتصادی امورکے سکریٹری جناب گرگ نے کہاہے کہ اس سے سرکاری تمسکات پرچند اثرات مرتب ہوں گے ۔ تاہم تیل قیمتوں میں تخفیف اور غیرممالک سے آنے والے سرمائے کے رخ کے بدل جانے سے فوائد اورنتائج کی کمیت میں تخفیف واقع ہوئی ہے اور پالیسی اعلان کے بعد یہ پیداوارمزید کم ہوگئی ہے ۔
امور صارفین، خوراک اور عوامی تقسیم کی وزارت
مرکزی پول کے لئے خریف مارکیٹنگ سیزن 23-2022 ء کی خریف فصل کے دوران چاول کی خریداری کا تخمینہ 518 لاکھ میٹرک ٹن لگایا گیا ہے
ڈی ایف پی ڈی کے سکریٹری نے آنے والے خریف مارکیٹنگ سیزن 23-2022 ء میں خریف کی فصل کی خریداری کے بندوبست پر تبادلۂ خیال کے لئے ریاستی فوڈ سکریٹریوں اور ایف سی آئی کی میٹنگ کی صدارت کی
صارفین کے امور ، خوراک اور تقسیم عامہ کی وزارت کے تحت خوارک کے محکمہ اور تقسیمِ عامہ  کے سکریٹری جناب سدھانشو پانڈے نے ریاستی فوڈ سکریٹریوں اور فوڈ کارپوریشن آف انڈیا  کی آج یہاں ایک میٹنگ کی صدارت کی تاکہ خریف مارکیٹنگ سیزن  23-2022 ء کی آنے والی خریف فصل کی خریداری کے بندوبست پر تبادلۂ خیال کیا جا سکے۔
میٹنگ میں آندھرا پردیش، آسام، بہار، چھتیس گڑھ، گجرات، ہریانہ، ہماچل پردیش، جموں و کشمیر، جھارکھنڈ، کرناٹک، راجستھان، کیرالہ، مدھیہ پردیش، مہاراشٹر ، اڈیشہ ، پنجاب، تمل ناڈو، تلنگانہ، تری پورہ، اتر پردیش، اتراکھنڈ اور مغربی بنگال کے پرنسپل سکریٹری/ سکریٹری  یا نمائندوں نے شرکت کی ۔ میٹنگ میں ایف سی آئی کے چیئرمین اور منیجنگ ڈائریکٹر اور محکمۂ خوراک اور تقسیم عامہ ، انڈین میٹرولوجیکل ڈیپارٹمنٹ اور محکمۂ زراعت اور کسانوں کی بہبود اور ایف سی آئی کے دیگر عہدیدار وں نے بھی شرکت کی۔
آنے والے کے ایم ایس 23-2022 ء  کے دوران 518 ایل ایم ٹی چاول کی خریداری کا تخمینہ لگایا گیا ہے، جب کہ گزشتہ کے ایم ایس 22-2021 ء  کے دوران 509.82 ایل ایم ٹی چاول خریدے گئے تھے۔
میٹنگ کے دوران خریداری کے لئے مشینی طریقۂ کار کو اپنانے، کم شرح سود پر قرضہ لینے، خریداری کی سرگرمیوں کی لاگت میں کمی، اختراعی تکنیک اور کوالٹی کنٹرول کے نظام کو اپنانے، موٹے اناج کے فروغ ، باردانہ کی ضروریات، فوڈ سبسڈی کے دعووں کے آن لائن حل وغیرہ سے متعلق امور پر تبادلۂ خیال کیا گیا اور یہ تجویز کیا گیا کہ ایسی اختراعات کو ترغیب دی جانی چاہیئے۔
جناب پانڈے نے کہا کہ نہ صرف موٹے اناج کے بین الاقوامی سال 2023 بلکہ آب و ہوا میں تبدیلی کی وجہ سے بھی موٹے اناج کی خریداری پر توجہ مرکوز کی جانی چاہیئے ۔ آب و ہوا میں تبدیلی گندم اور چاول پر منفی اثر ڈال رہی ہے اور اس کے نتیجے میں ان کی پیداوار میں کمی واقع ہوئی ہے۔ ریاستوں کے ذریعہ آئندہ کے ایم ایس 23-2022 ء کے دوران 13.70 ایل ایم ٹی موٹے اناج ’’ سُپر فوڈ ‘‘ کی خریداری کی تجویز پیش کی گئی ہے ، جب کہ اب تک کی حقیقی خریداری 6.30 ایل ایم ٹی ہے۔
ڈی ایف پی ڈی کے سکریٹری نے پیکیجنگ میٹریل کی کمی کے مسئلے کو اجاگر کیا۔ انہوں نے بتایا کہ پیکیجنگ میٹریل کا بندوبست کرنا ایک مشکل کام بن گیا ہے کیونکہ جوٹ ملز کے ذریعے صرف 50 فی صد ضرورت کا بندوبست کیا جا سکتا ہے۔ اس مسئلے کو حل کرنے کے لئے ڈی ایف پی ڈی نئی ٹیکنالوجی - اسمارٹ جوٹ بیگز  کی جانچ کے طریقوں سے جوٹ کی نئی بوریوں کی پیداوار/ دستیابی کو بڑھانے کے امکانات تلاش کر رہا ہے۔ رپورٹ کے مطابق اس کے تجربات کامیاب رہے ہیں اور یہ آخری مرحلے میں ہیں۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 9698
(Visitor Counter : 83
وزارت دفاع
آگ سے تحفظ فراہم کرنے کی ٹیکنالوجیوں اور خدمات سے متعلق ڈی آر ڈی او کی ورکشاپ
نئیدہلی۔22؍جنوری۔رکشا راجیہ منتری ڈاکٹر سبھاش بھامرے نے ’آگ سے سلامتی فراہم کرنے والی ٹیکنالوجیاں اور خدمات‘ کے موضوع پر دفاعی تحقیق وترقیات ادارے  کی ورکشاپ کاافتتاح کیا۔ وزارت داخلہ کے فائر ایڈوائزر جناب ڈی کے شمی نے بھی اس تقریب میں شرکت کی۔ دفاعی تحقیق وترقیات کے سکریٹری اور ڈی آر ڈی او کے چیئرمین ڈاکٹر جی ستیش ریڈی بھی اس موقع پر موجود تھے۔
ڈاکٹر سبھاش بھامرے نے اپنے افتتاحی کلمات میں ڈی آر ڈی او کو اس ورکشاپ کے اہتمام کیلئے مبارکباد پیش کی اور کہا کہ آگ سے لاحق ہونے والے نقصان کو کم کرنے کیلئے سب سے بہترین طریقہ یہ ہے کہ کسی بھی حادثے کے رونما ہونے سے پہلے ہی ممکنہ مضمر خطرات کی بہتر تفہیم ہو اور حفظ ماتقدم کے اقدامات عمل میں لائے جائیں۔ انہو ں نے مزید کہا کہ سی ایف ای ای ایس کے ذریعے وضع کی گئی ٹیکنالوجیاں سوِل شعبوں میں بھی استعمال کی جاسکتی ہیں اور ان کے تمام تر مضمرات کو بھرپور طریقے سے بروئے کار لایا جانا چاہئے۔
ورکشاپ کااہتمام سینٹرفار فائر ، آتش گیر مادے اور ماحولیاتی سلامتی  نے کیا تھا۔ ڈی آر ڈی او کی ایک تجربہ گاہ نے ریاستی فائر خدمات کو بیدار کرنے کے مقصد سے نیز آگ سے متعلق حادثات کے ملحقہ خطرات ، انہیں کم کرنے اور اس کے خاتمے وغیرہ کیلئے اس ورکشاپ کااہتمام کیا تھا تاکہ ڈی آر ڈی او کے ذریعے وضع کی گئی ٹیکنالوجیوں کو آگ سے لاحق ہونے والے تمام ممکنہ نقصانات کے سدباب کیلئے استعمال کیا جاسکے۔ سی ایف ای ای ایس کے ذریعے تیار کی گئی مصنوعات اور ٹیکنالوجیوں کی ایک نمائش کا بھی اس ورکشاپ کے شانہ بہ شانہ اہتمام کیا گیا تھا۔
ڈاکٹر جی ستیش ریڈی نے اپنے خطاب میں کہا کہ ڈی آر ڈی او کے ذریعے تیار کی گئی مصنوعات اور ٹیکنالوجیاں نہ صرف یہ کہ دفاعی شعبے میں استعمال ہورہی ہیں بلکہ انہیں سول شعبوں میں بھی استعمال کرنے کے باقاعدہ امکانات موجود ہیں۔ انہوں نے مزید کہا کہ ہمیں مواقع کی جانب نظر کرنی چاہئے اور اندرون ملک آگ سلامتی مصنوعات اور خدمات فراہم کرنے پر توجہ مرکوز کرنی چاہئے۔
جناب ڈی کے شمی نے اپنی تقریر میں فائر سیفٹی ، کم لاگت والی مؤثر ٹیکنالوجی کے سلسلے میں جنہیں ڈ ی آر ڈی او کو ڈیولپ کرنا ہے،مختصر مدتی اور طویل مدتی لائحہ عمل برائے تحقیق وترقیات کے لئے کور گروپ کی تشکیل کی ضرورت نمایاں کی۔ انہوں نے مزید کہا کہ ڈی آر ڈی او کے ذریعے تیار کی گئی اشیاء اور ٹیکنالوجیاں ریاستی فائر خدمات میں بھی متعارف کرائی جاسکتی ہیں۔
ڈی آر ڈی او ہیڈ کوارٹر میں ،ایس اے ایم کی ڈائرکٹر جنرل ، ڈاکٹر چترا راج گوپال نے مندوبین کا خیرمقدم کیااورکہا کہ فائر فائٹنگ کو مؤثر طریقے سے ترقی دینے کیلئے فائر خدمات کو باقاعدہ طور پر آراستہ کیا جانا چاہئے اور جدید ترین ٹیکنالوجیاں اور ساز وسامان فراہم کرایا جانا چاہئے۔ موصوفہ نے مزید کہاکہ ڈی آر ڈی او جدید ترین فائر سیفٹی ٹیکنالوجی اور سی ایف ای ای ایس کے ذریعے مسلح دستوں کیلئے وضع کی گئی ٹیکنالوجیوں اور مصنوعات کے تئیں بیدا ری پیدا کرنے میں ایک اہم کردار ادا کرسکتا ہے۔
ورکشاپ کا افتتاحی اجلاس مکمل ہونے کےبعد ایک تکنیکی پرزنٹیشن ، پینل تبادلہ خیالات اور پروڈکٹس ڈیمانسٹریشن کا بھی اہتمام کیا گیا۔ بڑی تعداد میں مندوبین جن میں ریاستی فائر خدمات کے ڈائرکٹر جنرل حضرات اور ڈائرکٹر حضرات اور متعدد ریاستوں کے فائر چیف حضرات بھی شریک تھے ، نیز مرکز کے زیر انتظام علاقوں کے متعلقہ افسران نے بھی ورکشاپ میں حصہ لیا۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-463
(Visitor Counter : 52
شمال مشرقی ریاستوں کی ترقی کی وزارت
شمال مشرقی خطے کی خواتین صنعت کاروں کی بڑے پیمانے پر حوصلہ افزائی کی جارہی ہے: ڈاکٹر جتیندر سنگھ
نئی دہلی، 12/مارچ 2021 ۔ شمال مشرقی خطے کی خواتین صنعت کاروں کی بڑے پیمانے پر حوصلہ افزائی کی جارہی ہے۔ ساتھ ہی شمال مشرقی خطے کی ترقی کی وزارت نئی صنعت  کا آغاز کرنے کے لئے سرکار سرمایہ دستیاب کرانے اور خواتین خودامدادی گروپوں کی کوششوں میں مدد دینے اور ان کی حوصلہ افزائی کرنے کے لئے متعدد طرح کے اقدامات کررہی ہے۔
شمال مشرقی خطے کی ترقی ، وزیر اعظم کے دفتر، عملہ، عوامی شکایات، پنشن، جوہری توانائی اور خلا کے وزیر مملکت ڈاکٹر جتیندر سنگھ نے انڈین چیمبرس آف کامرس اینڈ انڈسٹری – لیڈیز آرگنائزیشن  کے نمائندوں سے ملاقات کے دوران یہ بات کہی۔ ایف آئی سی سی آئی – ایف ایل اوکی قومی صدر جہنابی پھوکن کی قیادت میں ملاقات کرنے آئے نمائندوں سے اس بات چیت کا مقصد شمال مشرقی خطے میں خواتین کی ترقی کے امکانات کے بارے میں تبادلہ خیال کرنا تھا۔
ڈاکٹر جتیندر سنگھ نے کہا کہ شمال مشرقی خطے میں خواتین میں صنعت کاری اور وقار کے ساتھ محنت فطری خوبی ہے۔ اس کا احساس کووڈ-19 کے ابتدائی ہفتوں میں ہی ہوا جب ایک طرف ملک کے زیادہ تر حصوں میں فیس ماسک کی کمی تھی، لیکن شمال مشرقی خطے میں نہ صرف فیس ماسک خاطرخواہ تعداد میں دستیاب تھے بلکہ یہ فیس ماسک مختلف ڈیزائن اور رنگوں میں تیار کئے گئے تھے۔ ایسا اس لئے ممکن ہوسکا، کیونکہ خواتین نے یہ ذمے داری قبول کی اور سبھی کے لئے ماسک کو یقینی بنانے کے لئے فوری اقدامات کئے۔
فکّی کے وفد کے ذریعہ دیے گئے مشورے کی ستائش کرتے ہوئے انھوں نے کہا کہ سیاحت کے شعبے میں خواتین کی شراکت داری کو فروغ دیا جانا چاہئے۔ ڈاکٹر جتیندر سنگھ نے کہا کہ شمال مشرقی خطے میں ہوم ٹورزم کو ادارہ جاتی شکل دینے میں خواتین کا رول اہم رہا ہے۔ انھوں نے کہا کہ گزشتہ 7 برسوں میں وزیر اعظم نریندر مودی کی قیادت میں شمال مشرقی خطے میں سڑک اور ہوائی آمد و رفت کے روابط میں بڑے پیمانے پر بہتری آئی، جس سے سیاحت کو فروغ ملا ہے۔
ڈاکٹر جتیندر سنگھ نے فکّی کے رہنماؤں سے اپیل کی کہ اور زیادہ تعداد میں خواتین کو بانس سے متعلق سرگرمیوں سے جڑنے کے لئے ان کی حوصلہ افزائی کریں۔ انھوں نے کہا کہ بانس سے تیار مصنوعات پر درآمداتی ٹیکس بڑھا دیا گیا ہے اور بانس کو انڈین فاریسٹ ایکٹ سے چھوٹ دے دی گئی ہے۔ شمال مشرقی خطے میں بانس میں کووڈ-19 کے بعد بھارتی معیشت اور خواتین صنعت کاروں کی اقتصادی حالت کو بہتر بنانے میں بڑا اہم رول ادا کیا ہے، جس میں خود امدادی گروپوں کی مدد سے بانس سے تیار مختلف مصنوعات بالخصوص اگربتی اور ٹوکریوں کی پیداوار بڑھی ہے، جس کا بھارت کے تقریباً ہر گھر میں استعمال ہوتا ہے۔
قبائیلی امور کی وزارت
کابینہ نے اروناچل پردیش کے درج فہرست قبائل کی ریوائزڈ فہرست کے لئے دستوری  حکم نامہ  بل، 2018 کو منظوری دی
نئی دہلی،2جنوری/ وزیراعظم جناب نریندر مودی کی سربراہی میں مرکزی کابینہ نے دستوری حکم نامہ بل، 2018 کو، دستوی/ آئینی حکم نامہ، 1950 میں کچھ ترامیم کرانے کی غرض سے تاکہ اروناچل پردیش کے درج فہرست قبائل کی فہرست میں ترمیم اور تبدیلی کی جاسکے، پارلیمنٹ میں متعارف کرانے کے لئے اپنی منظوری دے دی ہے۔
اروناچل پردیش کی درج فہرست قبائل کی فہرست میں مندرجہ ذیل تبدیلیاں آ ئیں گی:
- نمبرشمار1 سے‘‘ابور’’ کو ہٹانا، کیونکہ یہ‘ آدی’ کے نام سے نمبرشمار 16 درج ہے۔
- نمبرشمار6 درج پر کھامیتی، کی جگہ تائے کھامیتی کو درج کیاہے۔
- نمبرشمار8 میں ‘مشمی۔ کامن، ایدو اور تراؤں کو شامل کیا ہے۔
- نمبرشمار9 میں مومبا کے عوض/ بدلے میں مونیا، میمبا، سارتنگ ، سجو لونگ کو شامل کیا ہے۔
- اروناچل پردیش کی درج فہرست قبائل کی فہرست میں نمبرشمار 10 میں کوئی بھی ناگا قبیلے کی جگہ نوئٹے، تنگسا، تتسا، وانچو کو شامل کیا ہے۔
اروناچل پردیش کی درج فہرست قبائل کی فہرست میں مندرجہ ذیل تبدیلیاں آئیں گی:
- ‘ابو’ کو ہٹانا۔ ایک ہی قبیلے کے دوبارہ درج ہونے کو ہٹانا۔
- ‘کھامیتی کو ہٹانا۔ کھامیتی نام کا کوئی قبیلہ نہیں ہے۔
- iii. مشمی۔ کامن۔ ایدو اور تراؤں کی شمولیت ۔موجودہ اندراج صرف مشمی ہے۔ رپورٹ کے مطابق ایسا کوئی معاشرہ نہیں ہے۔
- iv. مونیا، میمبا، سارتانگ، وانچو کی شمولیت۔ موجودہ اندراج ‘‘کوئی بھی ناگا قبیلہ’’ کے نام سے ہے۔ رپورٹ کے مطابق درج بالا ریاست میں یہی قبیلے موجود ہیں۔
- ‘نوئٹے، تانگسا، تتسا، وانچو کی شمولیت۔ موجودہ اندراج ، کوئی بھی ناگا قبیلہ، کے نام سے ہے۔ رپورٹ کے مطابق درج بالا ریاست میں یہی قبیلے موجود ہیں۔
بل کے ایکٹ میں تبدیل ہونے کے بعد، مندرجہ بالا معاشروں کے ممبران اروناچل پردیش کی درج فہرست قبائل کی فہرست میں شامل ہوجائیں گے اور وہ بھی حکومت کی موجودہ فلاحی اسکیموں سے مستفید ہوسکیں گے۔ حکومت کی ان فلاحی اسکیموں میں سے کچھ اسکیمیں ہیں: میٹرک کے بعد اسکالر شپ، بیرون ملک تعلیم کے لئے قومی اسکالر شپ، قومی فیلو شپ اعلی قسم کی تعلیم، قومی شیڈولڈ ٹرائبس فائننس اور ترقیاتی کارپوریشن سے مراعاتی قرض، ایس ٹی لڑکے اور لڑکیوں کے لئے ہوسٹلزوغیرہ۔ مذکورہ بالا کے علاوہ، حکومت کی پالیسی کے مطابق انہیں ملازمتوں اور تعلیمی اداروں میں داخلے کے لئے ریزرویشن کی سہولت بھی حاصل ہوسکے گی۔
وزیراعظم کا دفتر
وزیراعظم 5 فروری کو لکھنؤ میں ڈیف ایکسپو 2020 کی افتتاحی تقریب کی صدارت کریں گے
نئی دہلی، 3 فروری /وزیراعظم جناب نریندر مودی 5 فروری 2020 کو اترپردیش کے لکھنؤ میں ڈیف ایکسپو 2020 کی افتتاحی تقریب کی صدارت کریں گے۔
ڈیف ایکسپو منعقد ہونے والی دفاع کی سب سے بڑی دو سالہ نمائش ہے ۔ یہ ڈیف ایکسپو کے سلسلہ کی گیارہویں نمائش ہوگی۔ ایکسپو میں ہزا رسے زائد قومی اور بین الاقوامی کمپنیوں نے اپنے اپنے جنگی آلات کی نمائش کرنے پر اتفاق کیا ہے۔ ہندستان میں منعقد ہونے والی اب تک کی یہ سب سے بڑی دفاعی نمائش ہے۔ ایکسپو کا مرکزی خیال ‘‘انڈیا:ابھرتا دفاعی مینوفیکچرنگ ہب ’’ ہے۔ اس نمائش کا مقصد ایک چھت کے نیچے دفاعی شعبے کی اہم ٹکنالوجیوں کو لانا اورسرکاری، پرائیوٹ مینو فیکچرر اور اسٹارٹ اپ کو بے شمار مواقع فراہم کرنا ہے۔ اس نمائش میں ملک کے ایئر اسپیس، دفاع اور سیکورٹی مفادات کے تمام پہلوؤں کا احاطہ کیا جائے گا۔
نمائش کا ذیلی مرکزی خیال ‘ڈیجیٹل ٹرانسفورمیشن آف ڈیفنس’ ہے جو جدید ٹکنالوجیوں کے استعمال کےذریعہ مستقبل کے میدان جنگ کے پہلوؤں کے ساتھ ہم آہنگ ہے، اس پر توجہ مرکوز کی جائے گی۔
تقریب میں پراتھنا کے بعد وزیراعظم جناب نریند ر مودی ، ہندستان اور اترپردیش پویلین کا جائزہ لیں گے۔
‘انڈیا پویلین میں چھوٹی ، درمیانی صنعتوں / بہت چھوٹی، چھوٹی اور درمیانی صنعتوں  اور نئے ایکو سسٹم جس پر اہم پیش رفت ہورہی ہے، سمیت سرکاری اور پرائیوٹ سیکٹر کے درمیان مضبوط شراکت داری کی خصوصی طور پر نمائش ہوگی۔ اترپردیش پویلین میں ریاست میں شناخت شدہ دفاعی کوریڈر میں سرمایہ کاروں کے لئے ریاست کی صنعتی طاقت اور اس کی وسیع صلاحیتوں کو پیش کیا جائے گا۔ اترپردیش کی ریاستی حکومت بھی شمالی ریاست کی مال مالا تہذیبی وراثت کی نمائش کے لئے متعدد تہذیبی پروگراموں کا انعقاد کررہی ہے۔ ٹینٹ سٹی میں جسے نمائش میں خصوصی طور پر بنایاگیا ہے ، یہاں دیکھنے آنے والوں کو انوکھے تجربات حاصل ہوں گے۔
ان دونوں پویلینوں کے معائنہ کے بعد وزیراعظم بری فوج کے ذریعہ فل لائیو ڈیمانسٹریشن ، ایئر پلیٹ فارمس کے ذریعہ فلائنگ ڈسپلے اور بحری نظام کے ذریعہ پیش کی جانے والی کارروائی مظاہرے کی صدارت کریں گے۔
ڈیف ایکسپو2020 میں 70 سے زائد ممالک کی شرکت متوقع ہے۔ یہ نمائش دنیا کے سب سے بڑی بین الاقوامی نمائشوں کے خطوط پر ہوگی۔ ایکسپو کے دوران معقول تعداد میں مفاہمتی عرضداشت  متوقع ہیں ۔ ان کے نتیجے میں نیا کاروباری اشتراک بنے گا۔
۔۔۔۔۔۔۔۔۔۔
م ن۔ش س ۔ ج۔
U- 503
(
وزارت دفاع
ملٹری نرسنگ سروس نے 98واں یوم تاسیس منایا
ملٹری نرسنگ سروس  نے یکم اکتوبر 2023 کو اپنا 98 واں یوم تاسیس منایا۔ مسلح افواج میں سب سے قدیم اور سب سے ممتاز آل – وومین سروسز میں سے ایک کی شکل میں، اس سروس میں مسلح افواج کے مختلف اسپتالوں میں 5,000 سے زیادہ افسران تعینات ہیں۔ 98 ویں سالگرہ منانے کے لیے، ایڈیشنل ڈی جی ایم این ایس میجر جنرل آئی ڈیلوس فلورا کی قیادت میں برسراقتدار اور سبکدوش افسران نے 30 ستمبر 2023 کو قومی جنگی یادگار پر خراج عقیدت پیش کیا۔
دہلی گیریسن کے ایم این ایس افسران کے ذریعہ اے ایچ  میں ایک کیک کاٹنے کی تقریب بھی منعقد کی گئی ۔
دہلی گیریسن میں تعینات مکمل ایم این ایس برادری کی جانب سے ایڈیشنل ڈی جی ایم این ایس کے ذریعہ ایم این ایس آفیسرز میس، اے ایچ ، نئی دہلی میں ایک سماجی ملن تقریب کا انعقاد کیا گیا ۔ اس موقع پر تینوں افواج کے سینئر ممتاز شخصیتوں اور تجربہ کار ایم این ایس افسران سمیت 300 سے زیادہ مہمانوں موجود تھے۔
ایم این ایس کی تشکیل آزادی سے قبل نوآبادیاتی دور سے ہوئی جب برطانوی اور ہندوستانی فوج برطانوی فوج میں خدمات انجام دیتے تھے۔ برطانوی ہندوستانی حکومت نے سال 1888 میں انڈین آرمی نرسنگ سروسز  قائم کیا۔ اس نے ہندوستان میں فوجی نرسنگ کی رسمی طور پر آغاز کیا۔ آئی اے این ایس کے افسران نے پہلی اور دوسری عالمی جنگ کے دوران زخمی فوجیوں کو طبی دیکھ بھال مہیا کرنے میں اہم کردار ادا کیا تھا۔ یکم اکتوبر 1926 کو ہندوستانی فوج میں مستقل نرسنگ سروسز کا قیام عمل میں آیا اور اسے انڈین ملٹری نرسنگ سروس کا نام دیا گیا ۔ آزادی کے بعد، ایم این ایس کا قیام اے ایف ایم ایس کے حصے کی شکل میں کیا گیا تھا۔ یہ ایک مشہور خدمات کے طور پر آگے بڑھی جو جنگ اور امن دونوں صورتوں میں وقف اور قابل عمل خدمات کی مالامال تاریخ کے لئے جانی اور پہچانی جاتی ہے۔ مضبوط قوت ارادی ،دل و دماغ کی مضبوطی اور حوصلے کے ساتھ ایم این ایس دنیا کی اعلیٰ ترین نرسنگ خدمات میں سے ایک ہے۔
صحت اور خاندانی بہبود کی وزارت
کووڈ-19 کی تازہ ترین صورتحال
ہندوستان میں فعال کیسوں کی مجموعی تعداد گھٹ کر 8,65,432 ہوئی ۔
70 دنوں کے بعد 9 لاکھ سے کم فعال کیسز ریکارڈ کیے گئے۔
گزشتہ چوبیس گھنٹوں کے دوران روزانہ نئے کیسوں کی تعداد 62,224 ہوئی۔
اب تک ملک بھر میں مجموعی طور پر 2,83,88,100 لوگ شفایاب ہوچکے ہیں۔
گزشتہ چوبیس گھنٹوں کے دوران 1,07,628 مریض صحت یاب ہوئے۔
لگاتار 34 ویں دن بھی صحت یابیوں کی تعداد روزانہ نئے سامنے آنے والے کیسوں کی تعداد سے زیادہ رہی۔
صحت یابیوں کی شرح بڑھ کر95.80 فیصد تک پہنچی۔
ہفتہ وار مثبت معاملوں کی شرح 5 فیصد سے نیچے گئی جو اس وقت 4.17 فیصد ہے۔
روزانہ مثبت معاملوں کی شرح 3.22 فیصد ہے، لگاتار 9 ویں دن 5 فیصد سے کم۔
ٹیسٹنگ صلاحیت میں بڑے پیمانے پر اضافہ کیاگیا، مجموعی طور پر38.33کروڑ ٹیسٹ منعقد کئے گئے۔
ملک گیر ٹیکہ کاری مہم کے تحت اب تک 26.19 کروڑ ویکسین کی خوراکیں دی جاچکی ہیں۔
وزارت دفاع
رکشا منتری راج ناتھ سنگھ نے آرمی ہیڈ کوارٹرز کی تنظیم نو کے فیصلوں کو منظوری دی
نئی دلّی، `21 اگست / رکشا منتری جناب راج ناتھ سنگھ نے آرمی ہیڈ کوارٹرز کی تنظیم نو سے متعلق حالیہ فیصلوں کو اپنی منظوری دے دی ہے۔ یہ منظوری آرمی ہیڈ کوارٹرز کے ذریعہ کئے گئے اندرونی تفصیلی مطالعے کی بنیاد پر دی گئی ہے۔ یہ فیصلے درج ذیل ہیں:۔
i سی او اے ایس کے تحت تینوں خدمات کے نمائند پر مشتمل ایک علیحدہ ویجیلنس سیل کا قیام:۔ موجودہ طور پر، سی او اے ایس کے لئے ویجیلنس کا کام کاج مختلف ایجنسیوں کے ذریعہ کیا جاتا ہے اور اس میں کوئی واحد ربط نہیں ہے۔ سی او اے ایس کے تحت ایک خود مختار ویجیلنس قائم کیا جائے گا۔ اس مقصد کے لئے براہ راست ایڈیشنل ڈائرکٹر جنرل  ویجیلنس مقرر کیا جائے گا۔ یہ کرنل کی سطح کے تین افسران  پر مشتمل ہو گا۔ یہ آرمی ہیڈ کوارٹرز پر موجود نشستوں میں ہی سے قائم کیا جائے گا۔
ii حقوق انسانی سے متعلق معاملات پر اعلیٰ توجہ کو تقویت دینے کے لئے وی سی او اے ایس کے تحت ایک امبریلا تنظیم یعنی چھتر ساز تنظیم کا قیام:۔ حقوق انسانی کنونشن اور اقدار کے معاملات کو اعلیٰ ترجیح دینے کی عرض سے ایک اسپیشل حقوق انسانی سیکشن قائم کرنے کا فیصلہ کیا گیا ہے، جو کہ وی سی او اے ایس کے تحت براہ راست ایڈیشنل ڈائرکٹر جنرل یعنی اے ڈی جی  کی سربراہی میں کام کرے گا۔ حقوق انسانی کی خلاف ورزیوں کی رپورٹوں کا معائنہ کرنے کے لئے یہ ایک نوڈل پوائنٹ ہو گا۔ شفافیت کو فروغ دینے اور بہترین تحقیقات کو یقینی بنانے کی غرض سے سیکشن کو ماہرین دستیاب کرائے جائیں گے جن میں ایس ایس پی / ایس پی کے رینک کا ایک پولیس افسر ڈیپو ٹیشن پر لیا جائے گا۔
iii فیلڈ آرمی کے یونٹوں کے قیام/ تشکیل کے لئے آرمی ہیڈ کوارٹرز سے 206 بّری فوج کے افسران کی تبدیلی:۔ آرمی ہیڈ کوارٹرز سے کل 206 افسران کو اضافی طور پر فیلڈ آرمی کے یونٹوں کے قیام / تشکیل کے لئے مقرر کیاجائے گا۔جن کی تفصیل اس طرح ہے:۔ میجر جنرل 03، بریگیڈئیر 08، کرنل 09، لیفٹیننٹ کرنل 186 اور کل تعداد 206۔
۔۔۔۔۔۔
U.3798
(Visitor Counter : 54
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ-19 سے بچاؤ کے ٹیکوں کی دستیابی پرتازہ ترین صورتحال
ریاستوں؍مرکز کے زیرانتظام علاقوں کو 97.79 کروڑ سے زیادہ ٹیکوں کی خوراکیں فراہم کی گئیں
ریاستوں؍مرکز کے زیرانتظام علاقوں کے پاس 8.43 کروڑ سے زائد ٹیکوں کی بچی ہوئی اور غیر استعمال شدہ خوراکیں اب بھی دستیاب ہیں
مرکزی حکومت ملک بھر میں کووڈ-19 ٹیکہ کاری کی رفتار بڑھانے اور اس کے دائرے میں اضافے کے لئے پرعزم ہے۔ عالم گیر کووڈ -19 ٹیکہ کاری کے نئے مرحلے کا آغاز 21 جون، 2021 کو ہوا تھا۔ ٹیکہ کاری مہم میں بہتر منصوبہ بندی اور ویکسین کی فراہمی کی چین کو منظم کرکے اور ریاستوں/مرکز کے زیر انتظام علاقوں کو ایڈوانس میں ویکسین کی دستیابی اور زیادہ سے زیادہ ویکسین کی دستیابی کے ذریعہ تیزی لائی گئی ہے۔
ملک گیرٹیکہ کاری مہم کے حصے کے طور پر بھارت سرکار ریاستوں اور مرکز کے زیر انتظام علاقوں کو مفت کووڈ ٹیکے فراہم کرکے تعاون کررہی ہے۔ عالم گیر کووڈ 19 ٹیکہ کاری مہم کے نئے مرحلے میں مرکزی حکومت ویکسین مینوفیکچررز کی جانب سے تیارکی جارہی ویکسین کو خرید کرکے ریاستوں اور مرکز کے زیر انتظام علاقوں کو 75 فیصد بالکل مفت ویکسین کی سپلائی کرےگی۔
|
|
ویکسین کی خوراکیں
|
|

|
|
فراہم کی گئی خوراکیں
|
|
97,79,37,495
|
|
بچی ہوئی خوراکیں
|
|
8,43,76,070
بھارتی حکومت  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 97.79 کروڑ سے زیادہ  ویکسین کی خوراکیں دستیاب کرائی جا چکی ہیں -
مزید برآں 8.43 کروڑسے زیادہ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں۔
صحت اور خاندانی بہبود کی وزارت
کووِڈ وبائی مرض سے نمٹنے کے لیے مالی تعاون
نئی دہلی، 10 دسمبر 2021:
صحت و کنبہ بہبود کے مرکزی وزیر مملکت ڈاکٹر بھارتی پروین پوار نے آج لوک سبھا میں ایک تحریری جواب کے تحت یہ بتایا کہ حکومت ہند وبائی مرض کے آغاز سے ہی کووِ ڈ۔19 سے نمٹنے میں ریاستوں کو ان کوششوں کے لیے تعاون فراہم کر رہی ہے۔ کووِڈ۔19 کے خلاف ردعمل کی صلاحیتوں کو بہتر بنانے، تیاری میں اضافے اور صحت عامہ سے متعلق دیگر ہنگامی صورتحال کے لیے ریاستوں / مرکز کے زیر انتظام علاقوں کو مطلوبہ تعاون فراہم کیا جاتا ہے۔ تکنیکی رہنمائی فراہم کرنے اور کووِڈ۔19 سے نمٹنے کے لیے ادویہ اور طبی آکسیجن بہم رسانی سمیت ضروری سازوسامان کی دستیابی اور صحتی بنیادی ڈھانچہ کو مزید مضبوط بنانے کے لیے حکومت کے ذریعہ مختلف پہل قدمیاں انجام دی گئی ہیں۔
مالی تعاون کے معاملے میں ، مالی برس 2020۔21 اور 2021۔22 میں ای سی آر پی پیکجوں کے تحت ریاستوں کو امداد فراہم کی گئی ہے۔ مالی برس 2020۔21 اور 2021۔22 کے دوران ای سی آر پی کے تحت ریاست/ مرکز کے زیر انتظام علاقے کے لیے جاری کیے گئے سرمائے کی تفصیلات مندرجہ ذیل ضمیمہ میں دی گئی ہیں۔